Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 24/1998. (VI. 9.) AB határozatban — azt is leszögezte:
Paragraph Index: 1048

e) pontjában] új fogalomként a bűncselekmény elkövetésével „gyanúsíthatók” kifejezését használja, amely sem adatvédelmi, sem büntetőeljárás jogilag nem értelmezhető, elhatárolása a gyanúsítottól nem lehetséges. — A korábbiakban ismertetettek miatt a 36. § (2) bekezdésében a „ha az ügy” kifejezés helyett „ha a titkos információgyűjtés” megfogalmazást indokolt használni. — A 40. §-ban megfogalmazottak, amely szerint a rendőrség a más államigazgatási adatkezelési rendszerből átvett adatokat továbbíthatná egy negyedik (!) félnek (szerveknek vagy személyeknek), elfogadhatatlan, mert sérti az adatvédelem számos elvét, így például az adatkezelés célhoz kötöttségével kapcsolatos követelményt, csökkenti az adatkezelő felelősségét, követhetetlenné teszi az adatok útját, és mindez nehezíti az érintettek jogainak érvényesítését. Ha ezek az adatok egy büntetőjog aktájának a részét képezik, azokat az Rtv. alapján az eljáró más nyomozó hatóság átveheti. — A vámjogról, a vámeljárásról, valamint a vámigazgatásról szóló törvény kiegészítésére vonatkozó 43. § a vámszervek, kiemelten a vámnyomozó szervek — ez idáig törvényben igen szűkszavúan szabályozott — adatkezelését (az Rtv. mintájára, több esetben a rendőrségi jogosítványoknál szélesebb lehetőségek biztosításával) kívánja jogszerűvé tenni. A törekvés támogatása mellett — az osztott információs rendszerekre vonatkozó követelmény miatt — hiányolom, hogy nincs rendelkezés, amely kimondaná az igazgatási, rendészeti, illetve a bűnüldözési feladatokhoz kapcsolódó adatkezelések elkülönült kezelését. — A Vám. tv. kiegészítésére javasolt 160/A. § (8) bekezdése egy másik alkotmányos alapjogot, a közérdekű adatok megismerésének alkotmányos jogát kívánja korlátozni úgy, hogy az információszabadság hazai szabályozásától teljesen idegen módon — annélkül, hogy az erre felhatalmazott a szóban forgó adatokat államtitokká vagy szolgálati titokká minősítené — „a költségvetési bevételek biztosítása céljából” általános felhatalmazást ad az információk megtagadására. — A Vám. tv. kiegészítését célzó 160/B. § (1) bekezdés

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes